**Rákóczi Zoltán**

**Látótér**

Hatalmas matracuk van,

akkor is belógnak a képbe,

ha a szem elfordul tőlük.

Elég magasan fekszenek,

nem félnek az árnyaktól,

akik a kilógó testrészeket

keresik. Mások csak

takaróval védekeznek,

nyáron az izzadást is

vállalják, hogy biztonságban

érezzék magukat.

Őket elnyeli a matrac,

mindenhol fehéret látnak,

és közben elfelejtik, hogy

az aluljáró az ágykeret.